दिल्ली, कोलकाता, मुम्बई में होंगे वेस्टइंडीज के साथ टेस्ट  
भारत और वेस्टइंडीज की क्रिकेट टीमों के बीच नवम्बर-दिसम्बर में खेली जाने वाली तीन टेस्टों की श्रृंखला के मैच दिल्ली, कोलकाता और मुम्बई में खेले जाएंगे।
भारत और वेस्टइंडीज की क्रिकेट टीमों के बीच नवम्बर-दिसम्बर में खेली जाने वाली तीन टेस्ट और पांच एकदिवसीय मैचों की श्रृंखला के टेस्ट मैच दिल्ली, कोलकाता और मुम्बई में खेले जाएंगे।  भारतीय क्रिकेट कंट्रोल बोर्ड के सचिव संजय जगदाले ने मंगलवार को टेस्ट श्रृंखला का कार्यक्रम जारी किया। जगदाले ने अपने बयान में कहा कि एकदिवसीय श्रृंखला का कार्यक्रम बाद में जारी किया जाएगा।  पहला टेस्ट मैच छह से 10 नवम्बर तक फिरोजशाह कोटला स्टेडियम में खेला जाएगा जबकि दूसरा मैच 14 से 18 नवम्बर तक वानखेड़े स्टेडियम में होगा। तीसरा टेस्ट मैच कोलकाता के ईडन गरडस में 22 से 26 नवम्बर तक खेला जाएगा।